Document ID: 32013D0249

KOMISJONI RAKENDUSOTSUS,
27. mai 2013,
millega muudetakse otsust 2009/852/EÜ Euroopa Parlamendi ja nõukogu määruste (EÜ) nr 852/2004 ja (EÜ) nr 853/2004 alusel võetavate üleminekumeetmete kohta seoses nõuetele mittevastava toorpiima töötlemisega teatavates Rumeenia piimatöötlemisettevõtetes ja selliste ettevõtete struktuurinõuetega
(teatavaks tehtud numbri C(2013) 2803 all)
(EMPs kohaldatav tekst)
(2013/249/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 9 esimest lõiku,
ning arvestades järgmist:
(1)
Komisjoni otsusega 2009/852/EÜ (2) on lubatud, et teatavaid määruse (EÜ) nr 853/2004 III lisa IX jao I peatüki II ja III alapeatükis sätestatud nõudeid ei kohaldata kõnealuse otsuse II ja III lisas loetletud Rumeenia piimatöötlemisettevõtete suhtes kuni 31. detsembrini 2013.
(2)
Kooskõlas otsusega 2009/852/EÜ on teatavatel kõnealuse otsuse II lisas loetletud piimatöötlemisettevõtetel lubatud töödelda nõuetele mittevastavat piima eraldi tootmisliinidel.
(3)
Rumeenia saatis komisjonile 15. veebruaril 2013 kõnealuste piimatöötlemisettevõtete läbivaadatud ja ajakohastatud loetelu.
(4)
Läbivaadatud ja ajakohastatud loetelus on ettevõte L35 SC DANONE PDPA ROMANIA SRL II lisast välja jäetud ning ettevõte võib toota üksnes eeskirjadele vastavat piima, mida viiakse ELi turule.
(5)
Ettevõttel number MM 1795 SC CALITATEA SRL on lubatud toota eeskirjadele vastavat ja mittevastavat piima neid eraldamata ning sellest tulenevalt tuleks kõnealune ettevõtte II lisast välja jätta ja lisada sama otsuse III lisasse.
(6)
Otsuse 2009/852/EÜ III lisast on välja jäetud 17 ettevõtet, sest nemad tohivad piimatooteid ELi turule viia, kuna kasutavad üksnes nõuetele vastavat piima. Need ettevõtted on esitatud otsuse 2009/852/EÜ III lisas järgmiste numbrite all: 1 (AB 641 SC BIOMILK SRL); 6 (L 78 SC ROMFULDA PROD SRL); 9 (BN 2399 SC CARMO-LACT PROD SRL); 13 (L 140 SC CARMOLACT SRL); 29 (CT 30 EASTERN EUROPEAN FOODS SRL); 40 (L 124 SC PRIMULACT SRL, nime on muudetud järgmiselt: SC LACTATE HARGHITA SA); 41 (HR 119 BOMILACT SRL); 42 (HR 625 LACTIS SRL); 43 (HR 213 PAULACT SA); 45 (IS 1540 PROMILCH SRL); 46 (L 18 SC EUROCHEESE SRL); 56 (L 121 SC MIRDATOD PROD SRL); 69 (SM 4189 PRIMALACT SRL); 70 (L 5 SC NIRO SERV COM SRL); 74 (SV 1562 BUCOVINA SA SUCEAVA); 81 (L 80 SC INDUSTRIAL MARIAN SRL); 82 (VN 231 VRANLACT SA).
(7)
Otsuse 2009/852/EÜ III lisas loetletud seitse ettevõtet on tegevuse lõpetanud ning sellest tulenevalt tuleks nad nimekirjast välja jätta. Need ettevõtted on loetletud otsuse 2009/852/EÜ III lisa tabelis järgmiste numbrite all: 26 (CT 225 MIH PROD SRL); 28 (CT 258 BINCO LACT SRL); 30 (CT 15 SC NIC COSTI TRADE SRL); 32 (L 82 SC TOTALLACT GROUP SA); 33 (DJ 80 SC DUVADI PROD COM SRL); 75 (SV 1888 SC TOCAR PROD SRL); 76 (SV 4909 SC ZADA PROD SRL).
(8)
Kuus Rumeenia ettevõtet on palunud ennast esmakordselt kanda otsuse 2009/852/EÜ III lisasse. Need ettevõtted on kantud loetellu järgmiste numbrite all: 8 (L 185 SC SIMCODRIN COM SRL); 17 (L 83 SC KAZAL SRL); 45 (L 169 SC DOBREAN SRL); 46 (L 152 AGROTRANSCOMEX SRL); 61 (L 199 SC LACTO-BOROAIA SRL); 40 (L 189 SC CALITATEA SRL).
(9)
Seepärast tuleks otsust 2009/852/EÜ vastavalt muuta.
(10)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/852/EÜ II ja III lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 27. mai 2013

Labels: 18
17